এসব ভবনের বসবাসকারী ও রক্ষণাবেক্ষণের দায়িত্বে নিয়োজিতদের সাথে আলাপকালে জানা গেছে, নগরীর সদর রোডের শহীদ মিনারের বিপরিত দিকে ব্রাহ্ম সমাজের বাড়িটির বয়স দেড়শ বছর। সেখানে একটি সংগীত বিদ্যালয় চলছে। মারাতœক ঝুকির মধ্যে রয়েছে এ ভবনের পাশ্ববর্তী বাসিন্দারা। বটতলা হোমিওপ্যাথিক কলেজ ক্যাম্পাসের অভ্যন্তরে জরাজীর্ণ একটি ভবনের বসবাস করছে কয়েকটি পরিবার। একই ভাবে কাউনিয়া প্রধান সড়কের এ, কাদের চৌধুরী স্কুলের বিপরিত পার্শ্বের বাড়ীতে ঝুকি নিয়ে বাস করছে একাধিক পরিবার। এ সব ভবনগুলোর অধিকাংশই মালিকানা নিয়ে বিরোধ, সরকারী দেবোত্তর সম্পতিতে গড়ে উঠা কিংবা বহু বছর আগে ফেলে রেখে দেশান্তরীত হওয়া মানুষের বাড়ী ঘর। গোড়াচাঁদ দাস রোডের ঝুঁকিপূর্ণ যে ভবনে মহিলা কলেজের ছাত্রীরা বসবাস করছে সেই ভবনটি ব্রিটিশ আমলে তৈরী করা হয়েছিলো বলে স্থানীয় প্রবীন ব্যক্তিরা জানায়।